पाएं अपने शहर की ताज़ा ख़बरें और फ्री ई-पेपरडाउनलोड करें
राज्य में नए कोरोना मरीजों की संख्या में कमी होने लगी है। राहत की बात यह है कि राज्य का रिकवरी रेट भी अब बढ़ने लगा है। प्रदेश में पिछले 24 घंटे में 12,955 नए कोरोना मरीज मिले। वहीं रिकवरी रेट भी अब पटरी पर लौटती दिख रही है। बुधवार को रिकवरी रेट 75.37% हो गई, जो मंगलवार को 74.85% थी। वहीं पिछले 24 घंटे में 133 कोरोना मरीजों की मौत हुई।
इसे मिलाकर राज्य में कोरोना से मौतों की संख्या 7,912 तक पहुंच गई। वहीं पिछले 24 घंटे में 12,995 मरीज डिस्चार्ज किए गए। अब तक कुल ठीक हुए लोगों की संख्या 4 लाख 77 हजार 391 पहुंच गई। राज्य में सक्रिय कोरोना मरीजों की संख्या वर्तमान में 1 लाख 48 हजार 124 है। वहीं अब तक कुल 6 लाख 44 हजार 427 लोग कोरोना वायरस से संक्रमित हो चुके हैं।
गुजरात में बुधवार को 1 लाख 40 हजार 443 लोगों को टीका लगाया गया। अब तक 1 करोड़ 91 लाख 519 लोगों को वैक्सीन की पहली डोज और 27,51,964 लोगों को दूसरी डोज दी गई। सूरत की बात की जाए तो यहां पर भी रिकवरी रेट लगातार बढ़ रही है। बुधवार को रिकवरी रेट 84.44 दर्ज की गई। वहीं पिछले 24 घंटे में कोरोना के 1466 नए मरीज मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn